Diari Oficial de la Generalitat Valenciana


Sumari del DOGV 5794, del 27-06-2008 (2008/7777)

Notificació al Sr. Juan Merino Cárdenas, de la resolució de 14 de maig de 2008, de la secretària autonòmica de Turisme i directora de l'Agència Valenciana del Turisme per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a la Pensió Los Arcos II de Santa Pola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5794

Data del DOGV
:   27-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7777


Data del document
:   14-05-2008

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació al Sr. Juan Merino Cárdenas, de la resolució de 14 de maig de 2008, de la secretària autonòmica de Turisme i directora de l'Agència Valenciana del Turisme per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a la Pensió Los Arcos II de Santa Pola.  
 [2008/7777]  
Per no haver sigut possible notificar de forma personal i directa a l'interessat D. Juan Merino Cárdenas, titular de la Pensió Los Arcos II de Santa Pola, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de juny de 2008.- La cap de l'Àrea de Producte: Isabel Palafox Gámir  
"Vist l'expedient de baixa d'ofici de l'establiment hoteler, Pensió Los Arcos II, siti a Santa Pola, del que és titular el Sr. Juan Merino Cárdenas, iniciat per acord del Servici Territorial de Turisme d'Alacant i,  
Tenint en compte que:  
1. Per la Inspecció del Servici Territorial de Turisme d'Alacant, es va informar en data 2 de novembre de 2007 del següent:  
"?es comprova que l'establiment objecte d'inspecció no existix. En el seu lloc, es troba un edifici de vivendes de recent construcció, que no compta amb locals comercials en la seua planta baixa, ni exhibix en cap punt de la seua façana rètol de cap d'establiment. Comprovats els timbres del porter electrònic, en cap d'ells apareix el nom de cap establiment ni el del titular de la pensió objecte d'esta actuació.  
Veïns del propi immoble informen que l'edifici té una antiguitat de 2 anys aproximadament i que, efectivament, en l'antic immoble es trobava la pensió Los Arcos II, la qual va tancar abans del seu derrocament, desconeixent cap dada sobre el titular o existència actual en un altre parador de l'establiment desaparegut".  
2. L'acord d'iniciació va ser notificat al titular, Sr. Juan Merino Cárdenas mitjançant un edicte publicat en el tauler d'edictes de l'Ajuntament de Santa Pola i en el Butlletí Oficial de la província, núm. 30, d'11 de febrer de 2008.  
Als anteriors fets se li apliquen els següents  
Fonaments de dret:  
1. Els articles 7 i 14.3 de la Llei 3/1998, de 21 de maig, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent Registre".  
2 L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats" i l'article 65 de l'Esmentada Llei, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
3. El l'article 89.5 de la LRJPAC, per quant disposa que "l'acceptació d'informes o dictàmens servirà de motivació a la resolució quan s'incorpore al text d'esta".  
4. L'article 59.4 de la LRJPAC, a l'establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim edifici, en el Boletín Oficial del Estado, de la Comunitat Autònoma o de la província?"  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOCV de 13/10/2004), resol  
Donar de baixa en el Registre General d'Empreses, Establiments i Professions Turístiques de la Comunitat Valenciana a la Pensió Los Arcos II de Santa Pola, la signatura de la qual és HA-1078 i, en conseqüència, conclús el procediment iniciat per acord del Servici Territorial de Turisme d'Alacant, procedint-se a l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de maig de 2008.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega".